110. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 17570/471 της 31 Μαΐου/12 Ιουν.  1984 (ΦΕΚ Β΄ 378) (Διόρθ. σφαλμ. στο ΦΕΚ Β΄ 604/3 Σεπτ. 1984) Καθορισμός λεπτομερειών εφαρμογής των διατάξεων του άρθρ. 18 του Π.Δ. 532/1983 και του άρθρ. 19 του Π.Δ. 536/1983 που αφορούν τα συνεργεία επισκευής και τοποθέτησης ταξιμέτρων σε επιβατηγά αυτοκίνητα Δ.Χ. ΄Εχοντας υπόψη τις διατάξεις:α)Των παρ. 5 και 7 του άρθρ. 17 και την παρ. 4 του άρθρ. 18 του Π.Δ. 532/1983 (ΦΕΚ 205/Α/31.12.83) «Κύρωση του Κανονισμού λειτουργίας επιβατηγών αυτοκινήτων δημόσιας χρήσης στην άδεια κυκλοφορίας των οποίων γράφεται ως έδρα τους διοικητική μονάδα που βρίσκεται μέσα στα όρια της περιοχής Αθηνών-Πειραιώς-Περιχώρων» και των παρ. 5 και 7 του άρθρ. 17 της παρ. 4 του άρθρ. 19 του Π.Δ. 536/1983 (ΦΕΚ 209/Α/31.12.1983) «Κανονισμός λειτουργίας επιβατηγών αυτοκινήτων δημόσιας χρήσης με ή χωρίς μετρητή (ταξί, αγοραία) εκτός εκείνων που στην άδεια κυκλοφορίας τους γράφεται ως έδρα διοικητική μονάδα που βρίσκεται μέσα στα όρια της περιοχής Αθηνών-Πειραιώς-Περιχώρων και β)της κοινής απόφασης του Πρωθυπουργού και του Υπουργού Συγκοινωνιών 8715/9.7.82 «ανάθεση αρμοδιοτήτων του Υπουργού Συγκοινωνιών στους Υφυπουργούς Συγκοινωνιών (ΦΕΚ 474/Β/13.7. 1982), αποφασίζουμε: ΄Αρθρ.1.-Συνεργείο επισκευής και τοποθέτησης ταξιμέτρων για την εφαρμογή των διατάξεων της απόφασης αυτής είναι κάθε εργαστήριο, που χρησιμοποιείται για την τοποθέτηση, συντήρηση, επισκευή και ρύθμιση ταξιμέτρων, σύμφωνα με τους κανόνες της τεχνικής και τις σχετικές διατάξεις που ισχύουν κάθε φορά, και του οποίου ο υπεύθυνος για τις εργασίες αυτές διαθέτει στο όνομά του σχετική εξουσιοδότηση που χορηγείται από τις αρμόδιες υπηρεσίες του Υπουργείου Συγκοινωνιών, σύμφωνα με τις διατάξεις της απόφασης αυτής. ΄Αρθρ.2.-1.Για την απόκτηση της κατά το προηγούμενο άρθρο εξουσιοδότησης, ο ενδιαφερόμενος απαιτείται να έχει συμπληρώσει το 21 έτος της ηλικίας του. 2.Για τη χορήγηση της πιο πάνω εξουσιοδότησης προσωρινά και μέχρι την καθιέρωση του σχετικού με τα συνεργεία αυτοκινήτων νέου νομοθετικού πλαισίου, υποβάλλεται σχετική αίτηση και απλή υπεύθυνη δήλωση στην οποία ο ενδιαφερόμενος δηλώνει: α)΄Οτι γνωρίζει τις ισχύουσες διατάξεις που ρυθμίζουν θέματα ταξιμέτρων, συνεργείων τοποθέτησης και επισκευής ταξιμέτρων καθώς και τις προβλεπόμενες κυρώσεις για τους παραβάτες των διατάξεων αυτών. β)΄Οτι διαθέτει τις απαιτούμενες τεχνικές γνώσεις για τοποθέτηση, συντήρηση, επισκευή, ρύθμιση και λειτουργία ενός ή περισσότερων τύπων ταξιμέτρων. γ)Την πλήρη διεύθυνση και τα λοιπά στοιχεία του συνεργείου επισκευής και τοποθέτησης ταξιμέτρων στο οποίο πρόκειται να είναι υπεύθυνος. 3.Αρμόδια υπηρεσία για την υποβολή της, κατά την προηγούμενη παράγραφο, αίτησης είναι η νομαρχιακού επιπέδου υπηρεσία συγκοινωνιών στην εδαφική περιφέρεια της οποίας βρίσκεται το συνεργείο επισκευής και τοποθέτησης ταξιμέτρων, στο οποίο ο κάτοχος της εξουσιοδότησης πρόκειται να είναι υπεύθυνος. Προκειμένου για το Νομό Αττικής η κατά το προηγούμενο εδάφιο αρμοδιότητα ανήκει στις Διευθύνσεις Συγκοινωνιών των Διαμερισμάτων της Νομαρχίας Αττικής. ΄Αρθρ.3.-1.Με την κατάθεση των παραπάνω δικαιολογητικών η αρμόδια υπηρεσία συγκοινωνιών χορηγεί στον ενδιαφερόμενο την εν λόγω εξουσιοδότηση, και τον αντίστοιχο κωδικό αριθμό που προβλέπεται από τους κανονισμούς λειτουργίας επιβατηγών αυτοκινήτων Δ.Χ. Ο κωδικός αριθμός αποτελείται από 3 μέρη. Το πρώτο μέρος είναι ο κωδικός αριθμός που χαρακτηρίζει την περιφερειακή υπηρεσία συγκοινωνιών που χορηγεί την εξουσιοδότηση. Το δεύτερο μέρος είναι ο αύξοντας αριθμός του αντίστοιχου συνεργείου επισκευής και τοποθέτησης ταξιμέτρων που προκύπτει από μητρώο που τηρείται στην ίδια υπηρεσία. Το τρίτο μέρος είναι αλφαβητικός χαρακτήρας, που δίνεται για την διάκριση περισσοτέρων του ενός υπευθύνου του ίδιου συνεργείου. 2.Η εξουσιοδότηση ισχύει για το συγκεκριμένο συνεργείο και για όσο χρόνο εργάζεται ο ενδιαφερόμενος σαν υπεύθυνος του συνεργείου αυτού. Με την διακοπή της εργασίας του, υποχρεούται ο ενδιαφερόμενος να ενημερώσει την αρμόδια υπηρεσία συγκοινωνιών για την διαγραφή του κωδικού αριθμού του, οπότε και παύει να ισχύει η εξουδιοδότηση που του χορηγήθηκε. 3.Η σφράγιση του ταξιμέτρου γίνεται με χρησιμοποίηση σφραγίδων ασφαλείας (π.χ. μολυβδοσφραγίδες) που φέρουν τον κωδικό αριθμό του υπεύθυνου του συνεργείου, και με τρόπο που να εξασφαλίζεται ότι δεν είναι δυνατή επέμβαση στο μετρητικό σύστημα που να μπορεί να διαφοροποιήσει τις ενδείξεις του ταξιμέτρου χωρίς αποσφράγιση. (Αντί για τη σελ. 226,703) Σελ. 226,703(α) Τεύχος 1264-Σελ. 67 Επιβατικά αυτοκίνητα (Δημόσιας και Ιδιωτικής Χρήσης) 21.Ε.γ.110 4.Μετά από οποιαδήποτε επέμβαση στο μετρητικό σύστημα του ταξιμέτρου, χορηγείται σχετική βεβαίωση. Η βεβαίωση αυτή είναι αυτοκόλλητη άσπρη ετικέτα η οποία επικολλάται σε εμφανές σημείο πάνω ή δίπλα στο ταξίμετρο και περιέχει κυκλική σφραγίδα με τον κωδικό αριθμό και το ονοματεπώνυμο του υπεύθυνου του συνεργείου, την ημερομηνία σφράγισης του ταξιμέτρου καθώς και τον αριθμό της υπουργικής απόφασης καθορισμού τιμολογίου που έχει εφαρμοσθεί για τη ρύθμιση των ενδείξεων του ταξιμέτρου. Τα μεγέθη της σφραγίδας και της  ετικέτας,  η  χωροθέτηση  των στοιχείων στην ετικέτα, το είδος και μέγεθος των σφραγίδων ασφαλείας καθώς και άλλες ενδείξεις που κρίνονται αναγκαίες από τους υπεύθυνους των συνεργείων αποτελούν επιλογή των υπεύθυνων των συνεργείων. Σελ. 226,704(α) Τεύχος 1264-Σελ. 68 1.Ε.γ.110 «Επιβατικά αυτοκίνητα (Δημόσιας και Ιδιωτικής Χρήσης) 